**LĒMUMS**

Liepājā

|  |  |
| --- | --- |
| 2023. gada 16. novembrī |  Nr.427/12(prot. Nr.12, 47.§) |

Par zemesgabala Lībiešu ielā 14A

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldības likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.3. un 30.3. apakšpunktu, 137. punktu, izskatot Liepājas dārzkopības biedrības “Karostas ozols” 2023. gada 27. oktobra iesniegumu, zemes nomas līgumu, kas 2013. gada 15. novembrī noslēgts starp Liepājas pilsētas pašvaldību un Liepājas dārzkopības biedrību “Karostas ozols”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 30. oktobra priekšlikumu (sēdes protokols Nr.19) un Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt Liepājas dārzkopības biedrībai “Karostas ozols” (reģistrācijas Nr.40008213081; juridiskā adrese: Ganību iela 4-3, Liepāja) zemes nomas līgumu par zemesgabala Lībiešu ielā 14A, Liepājā (kadastra Nr.1700 005 0003) daļas 24172 kv.m platībā iznomāšanu dārzkopības biedrības darbībai un mazdārziņu ierīkošanai termiņu līdz 2033. gada 14. novembrim.

2. Uzdot Liepājas valstspilsētas pašvaldības iestādei “Liepājas Nekustamā īpašuma pārvalde” viena mēneša laikā no lēmuma pieņemšanas dienas sagatavot 2013. gada 15. novembrī noslēgtajā zemes nomas līgumā par zemesgabala Lībiešu ielā 14A (kadastra Nr.1700 005 0003) daļas iznomāšanu šādus grozījumus:

2.1. izteikt līguma 2. sadaļu “LĪGUMA TERMIŅŠ” šādā redakcijā:

“Līgums stājas spēkā tā abpusējas parakstīšanas dienā un ir spēkā līdz 2033. gada 15. novembrim”;

2.2. izteikt līguma 5. sadaļas “NOMNIEKA PIENĀKUMI UN TIESĪBAS” 5.1.7. apakšpunktu šādā redakcijā:

 “5.1.7. nomnieks veic teritorijas nožogošanu, žoga vizuālo izskatu saskaņojot Liepājas valstspilsētas pašvaldības iestādē “Liepājas būvvalde”:

 5.1.7.1. gar Lībiešu ielas daļu – līdz 2025. gada 31. decembrim;

 5.1.7.2. pārējai iznomātajai teritorijai – līdz 2027. gada 31. decembrim.”

3. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks atkāpjas no līguma.

4. Gadījumā, ja Liepājas dārzkopības biedrības “Karostas ozols” vainas dēļ grozījumi 2013. gada 15. novembrī noslēgtajā zemes nomas līgumā par zemesgabala Lībiešu ielā 14A daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |